open-index/open-wikipedia-markdown huggingface dataset:
Orthodoxia oriental

Le termino (non satisfactori) ***Orthodoxia oriental*** se refere a plure traditiones christian orthodoxe particularmente antique. Le ecclesias orthodoxe oriental se separava in le quinte seculo del ample communion, tunc ancora unificate, que se appellava le Ecclesia Un Sancte Catholic e Apostolic, seculos ante le Grande Schisma del dece-prime seculo, in le qual ille grande ecclesia se separava a formar le "Ecclesia Occidental" (catholic-roman).

Iste separation esseva causate in parte per le refusa del ecclesias orthodoxe oriental de acceptar le dogma christologic promulgate per le Concilio de Chalcedonia, le qual assereva que Jesus Christo ha duo naturas, uno divin, e uno human. Le ecclesias orthodoxe oriental es ergo appellate monophysita, benque illos non accepta iste definition, e prefere le termino "ecclesias non chalcedonian".

Le Ecclesias orthodoxe oriental include:

* Le Communion orthodoxe oriental 
** Le Ecclesia Orthodoxe Copte
** Le Ecclesia Apostolic Armenie
** Le Ecclesia Orthodoxe Jacobita
** Le Ecclesia Tawahido
** Le nove autocephale Ecclesia Orthodoxe Eritree
* Le Ecclesia Orthodoxe Indian

Le communion Orthodoxe Oriental es un gruppo de ecclesias intra le Orthodoxia oriental, que es in plen communion le un con le alteres.

Le Ecclesia Assyrian del Est es aliquando considerate un Ecclesia Oriental Orthodoxe, benque illo quitava le Ecclesia Catholic e Apostolic ante le Concilio de Chalcedon.

Le mesme que: **Orthodoxismo.**
Orthodoxia

**Orthodoxia** es un termino usate in plure sensos; in general, illo significa "juste credentia" in opposition al heresia. Iste signification pote applicar se differentemente secundo le religion.

## [[Christianismo]]
* Orthodoxia pote significar le familia de ecclesias includente istes de Russia, Grecia, Romania, etc.
* Orthodoxia oriental pote significar un altere familia de ecclesias non chalcedonian de Egypto, Ethiopia, Eritrea, Armenia e India
* orthodoxia in le senso de un movimento intra le Protestantismo, particularmente in le secunde parte del 16 seculo e prime parte del 17e seculo, le qual emphatisava le necessitate de definitiones doctrinari

## [[Judaismo]]
* judeos orthodoxe observa un interpretation conservative del Torah; illos son orthodoxe in contrasto a judeos «reformista», «conservative», «reconstructionista» o simplemente non observante

## [[Islam]]
* musulmanes sunnita se considera orthodoxe in contrasto a shiitas, ahmadis, etc. Le shiitas «duodecista» pote considerar se orthodoxe in contrasto a alevis, ismaelitas, zaiditas etc.

## [[Fide Bahá'í|Bahaismo]]
* il existe un parve secto de «bahá'ís orthodoxe» qui non accepta le autoritate del Casa Universal de Justitia
Pasilingua

**Pasilingua** es un lingua auxiliar international proponite per Paul Steiner, un ex-volapükista, in 1885. Il esseva multo popular como in le tempore de Volapük.

## Grammatica
* Le alphabeto habeva 10 vocales (a, ä, è, e, i, y, o, u, ü), 21 consonantes (b, c, ç, d, f, g, h, j, k, l, m, n, p, q, r, s, t, v, w, x, z), e duo digraphos (ch, sch).
* Il habeva sex articulos, duo typos de tres generes. Le definites initiava con *t-*, e le indefinites con *un--*; le masculines finiva con *-o*, le feminines finiva con *-e*, e le neutrales con *-a*. Ergo, le sex articulos esseva *to*, *te*, *ta*, *uno*, *une*, *una*.
* Substantivos habeva quatro suffixos grammatic: *-o* pro masculin, *-e* pro feminin, *-a* pro concrete, e *-u* pro abstracte. Illes face le plural con le *-s*.
* Il habeva quatro cassas, que poteva esser marcate con un suffixo o un particulo: nominative, accusative, dative, e genitive, como in german.
* Il habeva quatro conjugationes: per exemplo, *grander* esse "esser grande", *grandir* esse "devenir grande", *grandar* esse "facer grande", e *grandor* esse "esser facite grande". Cata conjugation habeva tres tempores.

## Vocabulario
Le majoritate del vocabulario de Pasilingua esseva basate in german, anglese, francese, e latino. Particulos esseva generalmente de Latin. Plure parolas habeva duo synonymos, germanic o romantic: per exemplo, *bono* o *guto* esseva "bon", e "deo" esseva *Deo* o *Gotto*.

## Specimen
Le *[[Patre Nostre]]*:

:Patro miso,
:quo er in coela,
:nama tü sanctore
:kingdoma tüa kommire,
:tüa willu fairore
:sur erda ut in coela.
:Donnare misbi misan brodan taglian;
:pardonnare missas dettas
:uti mis pardonnars misosbi debitorosbi.

## Referentias
* **(anglese)** Pei, Mario. *One Language for the World.* New York: The Devin-Adair Company, 1958.
Picto

**Picto** es un lingua artificial proponite per Janson in 1957.

## Bibliographia
* Moser, Hans. *Zur Universal-Sprache: kritische Studie ueber Volapük und Pasilingua.* Berlin [Neuwied]: Heuser, 1887 (32 p.) 408.9 M853u
Psychologia

Le **psychologia** [psi-ko-lo-gí-a] es le studio del mente *(psyche)* human e su functiones, e le scientia que tracta del comportamento human et animal.

## Le methodos in le psychologia

Desde su genesis como disciplina, le psychologia se videva in necessitate de adjustar se le methodologia inductive empirico-analytic, imperante desde le seculo XVI. Ante ille seculo le scientia habeva disveloppate se a un tradition eminentemente deductive, ubi le phenomenos se explicava ab su adjustamento interpretative con le conceptiones philosophic o religiose del momento.

Si il nunc es certe que le ascription del psychologia al methodo scientific lo representava un avantiamento significative, specialmente concernente le studio del processos psycho-physiologic associate al perception, tamben es certe que le discomposition analytic del phenomenos psychic superior in actos positive face quasi impossibile su restructuration ulterior pro su comprension logic.

Le disveloppamento del scientia in le seculo XX dismontava le mystification que se habeva create circa le objecto, viste que le theoria del relativitate monstra le interdependentia inter le materia e le movimento, le objecto e le action. Nonobstante, observante le essentia del differente methodos de investigation, nos trova que tote le scholas de psychologia usa le schema stimulo e responsa, independentemente del emphase del application practic que on face de illo; in realitate, le discrepantias surge ab le interpretation theoric que le investigatores assigna al distincte milieus e al consequentias.

Vygotski, Wallon e Piaget coincide in le proposition de superar le acto static que on pretende parlar per se mesme e recognosce que le mesme phenomenos pote acquirer significationes differente, secundo le structura que los junge. 

In iste respecto Vygotski convoca un vision genetic del mente, durante que Piaget propone le Methodo clinic experimental e Wallon rejecta qualque methodo que tenta introducer modificationes substantial in le natura del personas studiate.

Super le base de un approximation dialectic al analyse del historia human, se propone un nove methodo de investigation que pretende le analyse del functiones psychologic superior e que es formate per tres principios:

# Analyse del processo in opposition al analyse del objecto.
# Explication *verso* description.
# Le problema del Conducta fossilisate.

Le methodo exposite plus in alto non es altere que le experimental, que semper aspira a un nivello explicative e non descriptive, plus commun del methodologias correlational psychologia experimental.

## Vide etiam

* Mente
* Pensamento
* Intellecto
Populo del Libro

Le **Populo del Libro** (arabe: أهل الكتاب,* ′Ahl al-Kitāb*) es un termino usate per musulmanes pro christianos e judeos, cuje religiones ha un sol deo, le deo de Abraham, e scripturas considerate sacre. Zoroastrianos alsi son includite in multe interpretationes del lege de islam, e hindus in alcunos. Le judeos etiam al vices appella se le Populo del Libro, significante le populo del Torah.

Le musulmanes crede que Deo se revelava a Abraham, Moses, Jesus, e altere prophetas judee e christian ante Mahomet. Le Torah, Nove Testamento e altere obras es assi acceptate como scripturas ver, e le Islam es le forma perfecte de iste religion, e que Abraham esseva le prime musulman ver. Le judeos e christianos non seque le ver cammino de Deo, mais practica formas divergente de Islam, e assi pote practicar lor proprie religiones, e es melio que paganos, incredulos, e le discipulos de prophetas plus recente.

Prophetas post Mahomet non son recognoscite per le musulmanes, qui considera Mahomet a ser le *sigillo del prophetia*, le ultime propheta ver, e assi le musulmanes non recognosce le prophetas de fides post-islamic, como pro exemplo illes de Baha'ismo.
Pais

Un **pais** es un area geographic, frequentemente synonyme de un stato.

## Vide etiam
* Cultura
* Geographia
* 
* Nation
* Politica
* Stato
* Tourismo
Panorama in Interlingua

**Panorama in interlingua** es le international magazin de novas publicate per le Union Mundial pro Interlingua. Continente actualitates e curiositates super themas varie in addition al ultime novas del mundo de interlingua, illo es un del primari medios de diffusion de interlingua.

## Datos

* **Lingua:** interlingua.
* **Editor:** Union Mundial pro Interlingua.
* **Redactor:** Thomas Breinstrup.
* **Redaction:** Kirkeholmen 10, DK-2630 Taastrup. E-posta: panorama @ interlingua.com.
* **Appare:** 6 editiones per anno.
* **Paginas:** 28 paginas A5 in cata edition.
* **Contento:** informationes international in interlingua pro un publico global: jornalismo, novas, nove libros, novas de interlingua, litteratura, amusante enigmas. Ben illustrate.
* **ISSN:** 0903-2932.
* **Precio:** Abonamento annual: €15. Abonamento duple (3 exemplares) €30. Abonamento triple (5 exemplares): €45.
* **Administration:** Alberto Mardegan, Osmankäämintie 44 C, FIN-01300 Vantaa, Finlandia. E-posta: administration @ interlingua.com.
* **Fundate:** januario 1988

## Description
Panorama in Interlingua es le periodico official del Union Mundial pro Interlingua e es assi neutral in questiones politic e religiose. Isto totevia non significa que iste themas non es describite. Panorama es un international magazin de novas in interlingua, cuje scopo es "acclarar, activar e amusar". Panorama in interlingua es un publication bimestral, publicate desde januario 1988. Cata edition contine 28 paginas, totalmente in interlingua, con novas de interlingua, jornalismo, reportages, recensiones de libros, viages, chronica etc.

Panorama in interlingua functiona como le ligamento inter membros del Union Mundial pro Interlingua ma es al mesme tempore un fenestra al mundo exterior demonstrante le uso de interlingua. Al fin, illo es sovente usate in le inseniamento de interlingua e se dirige assi anque a nove interessatos. Panorama in interlingua appareva como le fusion del magazin trimestral Currero (ISSN 0105-8401), editate per le Union Mundial pro Interlingua desde 1964, e le private magazin bimestral Heraldo de Interlingua (ISSN 0108-0598). Le numero ISSN de Panorama es 0903-2932.

## Ligamine externe
* Panorama in interlingua
Polyglotto

Un **polyglotto** es un persona qui parla varie idiomas o linguas.

## Polyglottos
* Ghil'ad Zuckermann

## Referentias
Phrase

Un combination de parolas, structurate secundo un grammatica, exprimente in se un pensata, cuje fin es marcate in scripto per un puncto.
Programmation de scripts pro HTML

Le standard HTML de W3C include supporto pro programmation de scripts in le latere cliente.
Illo defini como scripts executabile localmente pote esser usate in un pagina del web.
Un certe application de latere cliente, tal como un navigator del web, pote supportar varie linguages de programmation de scripts.
Le codice del script pote esser executate durante le carga del documento o esser precipitate per un evento posterior.

Le codice del script pote esser scribite directemente in le documento HTML intra:
* Elementos `SCRIPT`
* Attributos de eventos intrinsec (como `onClick`)
* Macros de script

## Le elemento <code>SCRIPT</code>

Le elemento `SCRIPT` pote occurrer zero o plus vices intra le elementos `HEAD` e `BODY`.
Scripts intra elementos script es processate durante le carga del documento.

## Attributos de eventos intrinsec

Eventos occurre pro differente elementos de un pagina del web:
* Documentos (`BODY` e `FRAMESET`)
* Formularios
* Elementos de interfacie (ancora, elemento de controlo, imagine)

Le codice del script pote esser associate a un evento e elemento scribente le codice in un attributo HTML.
Le nomine del attributo debe esser illo de un evento intrinsec supportate per le elemento (per exemplo, `onLoad`).
Le script es executate quandocunque le evento occurre pro ille elemento.

Le modello de eventos intrinsec de HTML consiste del sequente eventos:
* Documento
** `onLoad`
** `onUnload`
* Formulario
** `onSubmit`
** `onReset`
* Documento e elementos de interfacie
** Foco
*** `onFocus`
*** `onBlur`
* Elementos de interfacie
** Mouse
*** Movimento
**** `onMouseOver`
**** `onMouseOut`
**** `onMouseMove`
*** Button 
**** `onClick`
**** `onDblClick`
**** `onMouseDown`
**** `onMouseUp`
** Claviero
*** `onKeyPress`
*** `onKeyDown`
*** `onKeyUp`
** Alteres (`TEXT`/`TEXTAREA`)
*** Perdita de foco con modification del contento
**** `onChange` (tamben `OPTION`)
*** Selection de texto
**** `OnSelect`

Alcun navigatores supporta attributos de eventos additional (foras del standard), tal como:
* `onResize`
* `onMove`
* `onScroll`
* `onAbort`

## Macros de script

Le codice del script pote esser includite como un valor de attributo HTML.
Le codice debe esser precedite per un `&amp;`.
**Nota:** Macros de script frequentemente non es includite in implementationes.

## Vide etiam
* JavaScript
* VBScript
Planeta

Un **planeta** es un corpore celeste massive que orbita un stella. Etymologicamente proveni ab le latino que lo prendeva del greco *planetës*, que significa "vagabundo" e de *planaö* que significa "io vaga". Le origine del termino se debe al facto que le stellas pare fixe in le volta celeste in comparation con le planetas.

Le definition de planeta se discute in iste momentos in circulos scientific viste que in le actualitate illo non pare bastante clar.

In le systema solar existe un multitude de corpores desde le pulvere interplanetari usque le grande planetas gasose e nos non pote classificar tote le corpores como planetas.

Actualmente se considera planeta qualcunque corpore que ha un massa inter 15 massas de Jupiter e le massa de Pluton. Mais iste definition es multo vage.

Con le discoperta de corpores cata vice major in le cinctura de Kuiper se pone in dubita le catalogation de Pluton como planeta.

Actualmente a parte del planetas del systema solar se cognosce plus de 75 planetas extrasolar orbitante circum stellas proxime al nostre. In nostre galaxia, le Via Lactee, il ha trilliones de iste exoplanetas.

## Vide etiam
* Systema solar
Paleontologia

Le **paleontologia** [pa-le-on-to-lo-gía] es le scientia que tracta del esseres organic disparite, a partir de lor restos fossile.

## Vide etiam
* Evolution biologic
* Megafauna
Pagina web

Un **pagina web** es un documento de hypertexto publicate in le World Wide Web. Le pagina generalmente consiste de un documento HTML. Le paginas web es distribuite al usator per un servitor web e monstrate in un navigator web. Un sito web consiste de multe paginas de rete ligate insimul sub un nomine de dominio commun. Le nomine "pagina web" es un metaphora de paginas de papiro ligate insimul in un libro.

## Vide etiam

* Sito web
Pharmacista

Un **pharmacista** es un persona qui ha realisate le carriera universitari de Pharmacia 
e es le professional sanitari connexe con le dispensation de medicamentos.
## Vide etiam
* Medicina
* Pharmacia
* Pharmacologia
* Pharmacia (establimento)
Pharmacia

Le **pharmacia** es le scientia del medicamentos. Le termino pote referer se etiam al studio universitari pro attinger le titulo del pharmaceutico.

## Vide etiam
* Medicina
* Pharmacologia
Proton

Le **proton** es un baryon formate de duo quarkes *up* (in alto) e un quark *down* (a basso). Su carga electric es de un unitate positive (inverse a illo del electron). Illo constitue le nucleo atomic de hydrogeno, H+. E illo forma conjunctemente con neutrones le nucleos atomic del materia cognoscite.

Su massa es de, mp = 938,27200 ± 0,00004 MeV/c2, que equivale a 1,6726231 × 10-27 kg. Illo es quasi 1.800 vices plus pesante que le electron.

## Vide etiam

* Physica de particulas
Potential de hydrogeno

Le **potential de hydrogeno** (**pH**) es le logarithmo decimal del inverso del activitate del iones hydrogeno in un solution.
Philatelia

Le **philatelia**, consistente in recompilar e classificar timbros, es un del collectionismos plus diffundite e cognoscite. Illo sole classificar se per paises o per themas.

## Vide etiam
*Timbro
Pi

**Pi** es un del constantes fundamental del Mathematica, representate per le littera grec "pi" (**π**). Illo es un numero real irrational, ma ha le valor approximate de 3,1415926535897932384626433832795. Illo representa le ration inter le perimetro de un circulo e su diametro. Le uso del littera π esseva introducite per Leonhard Euler como un homage al greco Pythagoras.
Polonia

Le **Republica de Polonia** (pol. *Polska*, *Rzeczpospolita Polska*) es un pais in Europa central; es le none plus grande pais de Europa, 312,696 km², 38 036 118 habitantes (2022) - 26e loco in le mundo.   Il ha frontieras con Germania, Republica Chec, Slovachia, Ukraina, Bielorussia, Lituania e Russia (oblast de Kaliningrad).

## Historia
Le parola "Polonia" esseva usate pro le prime tempore in 966, le anno de su adoption del christianitate per Mieszko I.  Le regno de Polonia esseva fundate in 1025.  In 1529, on formava un union con Lituania per signar le Union de Lublin.  Le confederation se cessava quando su territorios esseva partite inter Prussia, le Imperio Russe, e Austria.  

In 1918 Polonia reganiava independentia como le Secunde Republica Polonese.  In 1939, le nation esseva invadite per Germania Nazi e le Union Sovietic durante le initio del Secunde Guerra Mundial.  

In 1952, sub controlo russe, le stato se renominava al Republica Popular de Polonia, regite per politicos communista. Le Revolutiones de 1989 cambiava le stato al *Tertie Republica Polonese*, como le nation es nominate hodie, e marcava liberation del communismo.  In 2004 Polonia adjungeva le Union Europee.
## Geographia
Frontiera con Germania, Republica Chec, Slovachia, Ukraina, Bielorussia, Lituania e le oblast de Kaliningrad de Russia.
## Demographia
Densitate de population: 123 personas/km². 
38.646.023 habitantes (2000) - 26e loco in le mundo. 

Natalitate: 0,14/1000. Disempleatos 3,5% (2025). 
Longevitate: homines 69 annos, feminas 77 annos.

18.778.000 de homines (48.6%), 23.863.900 (61,8%) in citates.

Structura ethnic: polacos (98,7%), ukrainianos (0,6%), germanos (0.6%). 

Confession: catholicos roman (95,0%), protestantes (principalmente evangelicos, 1%), alteres (4%). 

Analphabetismo: 1%.
## Citates major
* Capital: Warszawa (Varsovia), 
* Kraków (Cracovia)
* Wrocław (Breslavia)
* Łódź
* Poznań
* Gdańsk 
* Szczecin
* Bydgoszcz
* Lublin
* Białystok
* Katowice

## Lingua
Le lingua principal de Polonia es polonese, un lingua slave.

## Economia
Producto national: c. 14.100 € (2009) 20.445 USD (2009) per capite (secundo le poter de compra).

Moneta: 1 złoty ("aureo") = 100 groszy. 

Membro del OTAN e del Union Europee.

## Politica
Regime politic: Democratia parlamentari.

Presidente: Karol Nawrocki. 

Prime ministro: Donald Tusk

Le 11 de novembre es le Die del Independentia, e le 3 de maio es le Die del Constitution.

## Referentias
Pictura

**Pictura** es le arte de pinger, un del Belle Artes, e es includite como assignatura {que es isto?} in le major parte del licentiaturas {que es isto?} in iste disciplina.
In addition, pictura es le nomine del technica que permitte dar forma al natura in un quadro pro poter esser observate durante le tempore. Un pictura es tambien un tabula, lamina o quadro in le qual se ha pingite alque. Obra pingite. In referentia al obra pictural ipse: "Un pictura (quadro) de Picasso". Nos tamben denomina *pictura* un material de color preparate pro pinger.
## Vide etiam
* Pictores
Perception

Le **perception** es le facultate del mente que interpreta le stimulos que perveni nos del ambiente externe per le sensos. Le capacitate per le qual nos pote acquirer le cognoscentia del mundo exterior.

Per le medio del perception nos forma le ideas, le imagines mental que, a lor vice, formara le pensamento. Le objectos que nos percipe es le *perceptos*, le quales forma le base del concepto o ideas.

## Vide etiam
* Intellecto
Plancton

**Plancton** (del greco *errante*) es un conjuncto de organismos, in su majoritate minuscule, que flotta in aquas salate o dulce usque 200 metros de profunditate approximatemente; illos pote esser animal (medusas, celenteratos, molluscos, crustaceos e ovos e larvas), o vegetal (diatomaceas, algas). Le plancton servi de alimento e nutrimento a pisces e altere animales.

### Vide etiam
* Oceanologia
Premillennialismo

Credentia eschatologic (quasi semper associate al Dispensationalismo) que Christo retornara pro regnar sur le terra durante mille annos. In le major parte del formulastiones, isto sequerea le Grande Tribulation que, illo ipse, sequera le “Rapto” del credentes. 

## Vide etiam
* Eschatologia. 
* Compara: Postmillennialismo, Amillennialismo. 
* Simile a: Dispensationalismo.
Plachetta

Le **plachettas** [pla-két-tas] es parve cellulas que circula in le sanguine pro prevenir e cessar le fluxo de sanguine foras del vasculos (un hemorrhagia), e promover le coagulation del sanguine in un vulnere. Tamben denominate thrombocytos.
Polline

**Definition:**
# le pulvere jalne del plantas con flores que es le cellulas masculin de reproduction 

## Vide etiam
* pollination
* reproduction
Palindromo

Un **palindromo** es un parola o phrase que es le mesme quando legite in reverso (ben que usualmente le punctuation pote cambiar).

Secun le Guinness Book of World Records, le parola palindromic le plus longe es *saippuakivikauppias* (19 litteras), que in le lingua finnese signica un mercator de hydroxido de sodium.

## Alcun palindromos in interlingua

### Parolas
aerarea, ala, ama, anilina, ara, arara, ava, avelleva, aviva, cec, civic, ecce, ede, eme, esse, etate, ibi, illi, kayak, mm, nauruan, non, osso, ovo, radar, rar, rasar, recocer, reger, releger, reper, reviver, rotator, rotor, sagas, salas, sappas, sedes, sepes, setes, sexes, sis, soccos, solos, somos, sonos, SOS, tot

### Phrases
* Europa por UE
* Sexo mox es
* Nos son civic e civic nos son
* Lana anal
(inventate per )

* Ci nos es, e sonic
* Eve le ave va, e leve
* Non somos in etate, ni somos non
(inventate per )
Polytheismo

**Polytheismo** (ab Greco *poly-* «plure» + *theos* «deo») es 
le credentia in plure deos e/o deas. Religiones non derivate del judaismo es sovente polytheistic. On contrasta polytheismo a monotheismo (credentia in un sol deo), a atheismo (credentia in nulle deo) e, a vices, a pantheismo, henotheismo, duotheismo, etc. Le gruppo integre de deitates de un religion es appellate un pantheon (*pan* «omne» + *theos* «deo»). Hodie, le majoritate de religiones es monotheistic; le exception grande es hinduismo (cuje characterisation como polytheista es contestate per eruditos hindu). Shintoismo, daoismo e religiones popular o ethnic pote anque esser polytheistic.

Pantheones:
* Pantheon babylonian
* Pantheon celtic
* Pantheon chinese
* Pantheon egyptian
* Pantheon etrusc
* Pantheon finnese
* Pantheon grec
* Pantheon hindu
* Pantheon indian
* Pantheon japonese
* Pantheon persian
* Pantheon roman
* Pantheon slave
* Pantheon teutonic

* Pantheones african
* Pantheones polynesian

Pro polytheistas, le numero de deos es rarmente fixe o limitate. Nove deos pote nascer o esser importate ex un altere cultura; un sol mythologia non pretende esser exhaustive.
Presentia real

Le **presentia real** es le presentia actual, ma non physic, de Christo al Cena del Senior. 

Iste concepto contrasta con le **presentia symbolic**, que es le credentia que Christo es presente al Cena del Senior simplemente in maniera symbolic.

## Vide etiam
* Eucharistia
* Consubstantiation
* Transubstantiation
Postmillennialismo

**Definition:**
# Credentia eschatologic (quasi semper associate con le reconstructionismo christian o theonomia) que Christo retornara post un periodo de mille annos durante le quales le christianos dominara politicamente le terra. 

## Vide etiam
* Eschatologia 

**Compara:** 
* Premillennialismo
* Amillennialismo

**Simile a:** 
* Reconstructionismo
* Theonomia
Deitates hindu

; Brahma : Le creator 
; Visnu : Le preservator
; Siva : Le destructor
; Kali : Dea de morte. Un del sposas de Siva.
; Laksmi : Dea de bon fortuna. Sposa de Visnu.
; Saraswati : Dea de sapientia e musica. Sposa de Brahma.
; Manu : Heroe hindu qui dava leges a homines.
; Krisna : 
; Ganesa : Filio de Siva e Parvati. Deo de richessa e sagessa. Le deo le plus popular de pantheon hindu.
; Hanuman : Filio de Siva.
; Indra : Deo ancian del celo e de fulmine.
Pompeio Magne

**Gnaeus Pompeius Magnus** (nascite a Roma, 106 a.C., morte 28 de septembre 48 a.C.), plus cognoscite como *Pompeio Magne*, esseva un general del Republica Roman e rival principal de Julio Cesar, ben que illes serviva juncte in le Prime Triumvirato.
## Referentias
Papista

**Papista** (adj.). Insimul al Patriarchato, uno del quatro modellos major de governamento del Ecclesia. Governamento per un capite human supreme. 

## Vide etiam
* Ecclesia Congregational
* Ecclesia Episcopal
* Presbyterianismo
* Patriarchato
Pensamento

**Pensamento** s [pen-sa-mèn-to]

## Definition

* Activitate psychic per le qual le humano elabora contentos mental e acquire conscientia de se ipse e del realitate.
* Intellecto o facultate cognitive del mente.
* Le pensamento es le poter o facultate de ille qui "pensa".
Patres cappadocian

Patres cappadocian es un termino usate pro referer se collectivemente al major scriptores del lingua grec del periodo patristic: Basilio de Cesarea, Gregorio de Nazianzo, Gregorio de Nyssa. Omnes data del tarde quarte seculo. Cappadocia se refere a un area in Asia Minor (le actual Turchia), in le qual iste scriptores ageva.
Mythologia roman

Le **mythologia roman** pote considerar se formate de partes. Le prime, principalmente tardive e litterari, consiste in prestos nove del mythologia grec. Le altere, antique e cultic, functionava in formas multe differente al del cultura grec.

## Deos native italic e roman
Le practicas ritual roman del sacerdotes official distingiva duo classes de deos:
# le *di indigentes*: le deos original del stato roman.
# le *di novensiles* o *novensides*: illes esseva introducite in le citate in le periode historic, in un data cognoscite e como resposta a un crise specific o necesitate percibite.

## Heroes
; Ulysses (= Odysseo) : Un heroe grec del Guerra de Troia.

## Patheon roman
; Aesculapio : Deo de Medicina.
; Apolline : Deo de Lumine, Musica, Sanitate e Veritate
; Aquilo : 
; Aurora : 
; Austero : 
; Baccho : Deo de Vino.
; Bellona : 
; Cerere : Dea de granos e cereales.
; Cupide o Amor : Deo de Amor
; Decima : 
; Diana : Dea del Luna 
; Discordia : 
; Fama : 
; Fauno : 
; Favonio : 
; Flora : 
; Fortuna : Dea de fortuna
; Furies : 
; Galinthis : 
; Gratias : Tres deas 
; Hercule : Filio de Jupiter
; Juno : Regina del Deos. Sposa de Jupiter. Dea de maritage.
; Jupiter : Rege del Deos. Deo de fulmine.
; Justitia : 
; Juventate : Dea de juventate. Cupbearer al deos. Adorate como dea de pardonos.
; Latona : 
; Lucifero : Deo 
; Luna : Le luna personificate.
; Marte : Deo de guerra.
; Matuta : 
; Mercurio : Messagero del Deos. Deo de communication, le intellecto, viages e patrono de fures.
; Minerva : Dea de civilation, sagessa e guerra.
; Morta : 
; Necessitate : 
; Neptuno : Deo del Oceano.
; Nona : 
; Pace : Dea de Pace
; Parcas : 
; Patre Dite o Plutone o Orco : Deo del Pais del Mortes
; Proserpina : Sposa de Patre Dite e filia de Cerere. 
; Salacia : 
; Salute : Appellate Hygeia per le grecos, illa es le dea de sanar. Illa es un companion de Aesulapio.
; Saturno : Le patre de Jupiter. Ille regula le mundo durante le Epocha De Auro. 
; Silvano : 
; Sol : Le sol personificate.
; Somno : Deo de somno.
; Stimula : 
; Tellure : Le personification del Terra como le Matre de Omne.
; Trivia : Appellate Hekate per le grecos, illa es le dea de magia e de cruciata de vias.
; Venere : Dea de amor e sexualitate.
; Vespere : 
; Vesta : Dea del focar e de foco.
; Victoria : 
; Vulcano : Ferrero del deos. Deo de foco.
; Vulturno :

## Vide etiam
* Mythologia
* Polytheismo
Patristica

Se refere al prime seculo del historia del Ecclesia post le scriptos del Nove Testamento (le "periodo patristic"), o eruditos que scribeva durante iste periodo (le "scriptores patristic"). Pro multe scriptores iste periodo es limitate al annos 100-451 (in altere parolas, le periodo inter le completamento del ultime scripto del Nove Testamento usque al Concilio de Chalcedonia.
Peccato

**Peccato** es un termino usate principalmente in un contexto religiose pro describer un acto que viola un regula moral, o le stato de haber facite isse violation.

In le christianismo, un **peccato** es infringer le lege de Deo, un violation de Su voluntate. Le peccato pote esser o positive (facer lo que es prohibite), o negative (mancar de facer lo que es requirite). Un peccato es sufficiente pro esser condemnate per Deo (Jacobo 2:10). 

Typos de peccato: peccato actual, peccato hereditari, peccato hereditate, peccato mortal, peccato original, peccato venial.

Le **hamartologia** (ex le termino grec "hamartos", peccato) es le disciplina theologic que studia le origine, characteristicas e effectos del peccato sur le corde human.

Le **justitia original** es le condition de innocentia ante a Deo e de esser sin peccato.

Le **justitia civil** es le concepto que le homine non regenerate pote facer lo que es relativemente bon benque isto non sia perfectemente in linea con le criterios perfecte de justitia que Deo establiva. Sovente presentate como incompatibile con le Depravation total, in realitate le justitia civil solmente implica un "bon" obstensibile superficial. Iste concepto compara con *depravation total*.

Le **natura de peccato** es le predisposition congenite del homine natural verso le peccato e le cecitate spiritual. Le **depravation total** es le doctrina del peccato original que assere que le humanitate decadite es inclinate a omne sorta de mal, non cerca sinceremente Deo, non comprehende le Evangelo, e non es capabile de fide authentic o de repententia real. Illo presuppone le freno del Senior super le perversos. Iste es le mesme que *natura de peccato*, compara con *justitia civil*, e constrata con *depravation absolute*.

Le **depravation absolute** (A. "Utter depravity") es le conception que describe le humanitate como absolutemente e totalmente depravate in su comportamento. Illo presuppone que le Senior non contine, refrena le perversos in alicun maniera. Isto contrasta con *depravation total*.

Le **cadita** es le peccato e rebellion de Adam, le qual resultava in le descensa (degradation) del humanitate ab le justitia original al peccato original.

**Iniquitate** es illo que es multo moralmente mal. Sovente, illo denota lo que exerce influentia injuriante, melevolente, o destructive.
Pelagianismo

Le **pelagianismo** es un un movimento ascetic con distincte emphase theologic, que prendeva su nomine de Pelagio, un moralista christian, active in Roma intra le 383-410 A.D.) Un comprension de como le humanos es capabile de meritar lor salvation, le qual es diametralmente in opposition a illo de Augustino de Hippona. Illo pone un considerabile emphase sur le rolo del obras human, subvalutante le idea del gratia divin. Illo denega le peccato original, e subscribe al possibilitate de perfection human in iste vita con le adjuta del gratia de Deo. Compara: Pietismo, Perfectionismo.

## Scriptos anti-pelagian
Le **scriptos anti-pelagian** es le scriptos de Augustino in re le controversia pelagian, in le quales ille defendeva su conceptiones super le gratia e le justification.
Perfectionismo

**Perfectionismo**. Religion focalisate sur le effortios human de conquirer le rectitude moral. Se oppone al notion que il es Christo que opera reconciliation, expiation, e sanctification in le credente. Compara: Pietismo, Pelagianismo.
Perseverantia del sanctos

Le **perseverantia del sanctos** (o **securitate del salvation** o **securitate eterne**) es le salvation que non pote esser perdite. Su presupposition es le authentic conversion, e le notion que il es Deo que causa le perseverantia, e non le credente.
Pietismo

Le **pietismo** es un approche al christianismo, particularmente associate a scriptores german del 17e seculo, le qual emphatisava le appropriation personal del fide e le necessitate de sanctitate in le vita christian. Illo minimisa doctrinas e Ecclesia. Iste movimento es melio cognoscite in le mundo de lingua anglese como Methodismo.

## Compara
* Perfectionismo

## Contrasta con
* Scholastica protestante
Perichorese

Perichorese (o circumincession), (L. circumincessio). Termino connectite al doctrina del Trinitate. Le notion de base es que tote le tres personas del Trinitate mutualmente condivide le vita del alteres tanto que necun de istes es insulate o distachate del actiones del alteres.
Postliberalismo

Postliberalismo. Movimento theologic, particularmente associate con le Universitate Duke (SUA) e le Schola Theologic de Yale (Yale Divinity School) in le annos 1980, le qual criticava le confidentia liberal super le experientia human, e que revalorisava le notion de tradition communitari como influentia principal super le theologia.
Postmodernismo

Le **Postmodernismo** esseva un disveloppamento cultural general, specialmente in America del Nord, que resultava in le general collapso de confidentia in le principios rational universal del Illuminismo. Characterisate per le negation de absolutos, excepte le credentia absolute que nulle absoluto existe, illo es inimic al assertiones exclusivistic del christianismo. 

Illo variemente crede in nulle realitate objective, o que le realitate objective es incognoscibile. Illo promove le relativismo moral, le relativismo cultural, e le relativismo intellectual. Tolerantia es considerate como le ben le plus alte, intolerantia le sol peccato. In ultime analyse, postmodernismo conduce invariabilemente al nihilismo. Le termino postmoderne deriva del notion que in le Era moderne on videva ideas, philosophias e ideologias que luctava le unes contra le alteres, durante que in le Era postmoderne on vide tolerantia e harmonia: hic totes respecta como ver toto lo que le alteres crede. 
## Vide etiam
*New Age
*Deconstructionismo
*Deconstruction biblic
*Poststructuralismo
Post-structuralismo

**Poststructuralismo** es un schola de critica biblic basate sur le deconstruction post-moderne del significato del Scriptura. Basate sur le theorias del philosopho francese Jacques Derrida in le medietate del annos 1970. Le these de Derrida esseva que: …durante que un texto pote esser legite con un multiplicitate de significatos… alora necun texto ha unquam un sol significato. De consequentia illo pote esser interpretate secundo le phantasia del lector. Obviemente iste theoria es cargate de contradictiones logic. Le simple existentia de imterpretationes multiple non proba le validitate de interpretationes multiple. In ultra, tal misinterpretationes NON establi significato alternative credibile. …solmente un excusa pro cambiar lo que dice le Biblia. Connectite a isto es: New Age, Deconstructionismo, Deconstruction biblic, Post-moderne.
Platte Stanley

***Platte Stanley*** () es un serie de libros, originalmente scribite in anglese, per Jeff Brown, in 1964. In 1992 illo appareva in un nove edition, revidite e con nove illustrationes. Illo ha essite traducite in un multitude de linguas, e il ha un projecto pro le juvenes basate super le personage del historia.

## Historia
Stanley Lambchop es un infante qui suffreva esser applattate in un accidente con un tabula de avisos. Assi, ille face uso de su nove forma platte e non deveni deprimite a causa de su condition applattate. Al contrario, ille inventa un methodo multo economic de visitar le mundo: per posta, viste que ille nunc pote mitter se in un inveloppe.

## Projecto
Ora personas in tote le mundo invia "Platte Stanleys" per posta a altere personas. Primo uno face su proprie Platte Stanley de papiro, e scribe le adresse e nomine de retorno in un inveloppe, e lo adressa a un altere persona qui lo recipe, ille persona prende su Platte Stanley in viages e aventuras e face un reporto super lor activitates, forsan includente photos de illos. Alora le persona invia le Platte Stanley de retorno al expeditor original, qui lo recipe con le reporto e face marcas in un mappa pro recordar le viages e alora lo invia a un altere persona.

## Ligamines externe
* ''Flat Stanley'' Project [{en}}
Presbyterianismo

**Presbyterianismo**: Uno del quatro modellos major de governamento del Ecclesia: le governo del ancianos. 

## Vide etiam
* Ecclesia Congregational
* Ecclesia Episcopal
* Papista
* Patriarchato
Prioritate marcan

Le **prioritate marcan** es le Hypothese que le altere duo evangelios synoptic (Mattheo e Luca) esseva fundate super Marco o super un predecessor de Marco.
Pericope

*Etymologia:*'

Ab le gr. *perikòptein* secar, taliar, *pericopé* pecia secate circum se.

**Definition**

* Desde le 16e seculo esseva assi nominate portiones seligite del Biblia que esseva legite in le servicios divin. Iste expression esseva jam usate in le Ecclesia antique pro indicar un texto que serviva como proba pro assertiones dogmatic.
* In le scientia exegetic, illo indica, in general, un portion del texto biblic.
Pneumatologia

Pneumatologia. Studio theologic del Persona e obras del Spirito Sancte.

## Vide etiam
* Spirito Sancte
Problema synoptic

**Definition:**
:Le question ponite del eruditos in re como le tres evangelios synoptic se connecte le unes con le alteres. Forsan le approche le plus commun a iste question es le theoria del «duo fontes», le qual assere que Mattheo e Luca usava Marco como fonte e, in le mesme tempore, un fonte secundari (nominate usualmente documento Q). Existe altere possibilitates. Per exemplo, le hypothese Grisebach tracta Mattheo como le prime Evangelio a haber essite scribite, sequite de Luca e pois de Marco.
Parousia

**Etymologia:**

Ab le greco *parousia*, presentia, venita.

**Definition:**

* Litteralmente, *parousia* indica, le presentia o venita pro adjutar de un homine o de Deo.
* In le terminologia christian costumari, se intende le venita de Christo al fin del mundo pro le resurrection de tote le mortos, pro lor judicamento e pro le renovamento del creation.

**Vide alsi:**

Apocalyptica, Eschatologia
Portal (disambiguation)

PORTAL (s) [pór-tal]

## Definition
# Un apertura a un sito altere
# Un porta de dimensiones impressive
# Un pagina del web que ha ligamines a ressources diverse
# Un joco de video de Valve
Propheta Mormon

In le mythologia del Mormones le **propheta Mormon** era un antique propheta qui vivia in le continente american inter 311 EC e al minus  385 qui resumeva le historia de su populo supra plattas de metallo.

Le mytho conta que post haber portate a termino su scriptos, Mormon consignava le narration a su filio Moroni, que addeva alcun parolas sue e occultava le plattas in le Collina de Cumorah que on trova apud le village de Manchester, Ontario e New York.
Python (disambiguation)

* Python (genere)
* Python (mythologia)
* Python (linguage de programmation)
* Monty Python (gruppo comic britannic)
Christianismo liberal

Le christianismo liberal es un movimento, particularmente associate con le Germania del seculo 19, que emphatisava le continuitate inter religion e cultura.
Python (linguage de programmation)

**Python** es un linguage de programmation interpretate, interactive e orientate a objectos. Illo es communmente comparate a Tcl, Perl, Scheme o Java.

Le implementation de Python es portabile: illo functiona in multe marcas de UNIX, Windows, OS/2, Mac, Amiga, e multe altere platteformas.

## Historia
Python nasceva in 1989 como un projecto personal de un programmator incognite in un instituto de recerca de Paises Basse le qual cercava un linguage pro scriber un programma facile pro le administration de su systema Unix. Guido van Rossum lo donava le nomine de "Python" (como in le comedia anglese de Monty Python). 
Python in relativemente pauc tempore deveniva un del plus popular linguages interpretate pro computatores, con circa 500000 usatores (estimation de 2003).

## Ligamines externe

* http://www.python.org/ – le sito official
* http://www.python.org/~guido/ – le autor
Qosmiani

**Qosmiani** es un lingua auxiliar international proponite per W. M. L. Beatty in 1928.

## Specimen
Mems patro qwe esip ir celestii, tom nomini santificatap, tom regni venap, tom voliti fiatap aq ir celestii taleq or terri.
Pseudepigraphia

**Etymologia:**

Ab le gr. *pseudes*, mendace, false, e *epigraphé*, inscription, titulo

**Definition:**

* Le *pseudoepigraphos* es, ante toto, scriptos que proveni ex le mundo religiose biblic-judaic, comparite sub false titulo o sub false nomine, como monstra le traduction litteral del concepto.
* Le eruditos protestante collige secundo iste designation, tote ille scriptos non-canonic apparite inter le annos 200 a. C. e le 100 p. C. que representa un importante ponte inter le Vetule Testamento e le nove.
* Le confinio inter apocryphos e pseudoepigraphos non es precise.
* Inter le plus importante pseudoepigraphos non rememora: le libros de Enoch, Testamentos del 12 patriarchas, Assumption de Moses, Psalmos de Salomon, 4 Esdra, 4 Maccabeos.
* In le ambiente catholic-roman, iste libros se appella apocryphos.
Pelegrinage

Un **pelegrinage** es un viage religiose. Un del plus famose pelegrinages es le Hadj, facite per le musulmanes. Desde le Medievo, multe catholicos pelegrina a Santiago de Compostela sur le Cammino de Santiago.
41 (numero)

** [[numero]] 41 **
: ( quaranta-un = 41 )

**Quaranta-un** (41) es le numero natural que seque 40 e precede 42.

## Representation de ''41''
* Numeration roman: XLI
* Numeration chinese: 四十一

## Proprietates mathematic
* Es le 13tie numero prime, post 37 e ante 43, con le qual illos es numeros prime gemine.
* Es un numero prime de Sophie Germain
* Es un numero prime de Newman-Shanks-Williams
* In le polynomio f(n) = n^2 + n + 41, illo da primes si -1 < *n* < 40.

## Characteristicas
* 41 es le numero atomic del niobium.
* Es le codice telephonic international de Switza

## Vide etiam
* Anno 41
42 (numero)

** [[numero]] 42 **
: ( quaranta-duo = 42 )

## 42 in [[litteratura]]

In le libro e series de radio e television *[[The Hitchhiker's Guide to the Galaxy]]* (Le guida al galaxia pro autostopistas), un grandissime computator es construite e programmate pro determinar le grande question de philosophia, le question de "Vita, le Universo, e Toto" (in anglese: "*Life, the Universe, and Everything*," un phrase que es alsi le titulo del tertie libro in le serie). Post milliones de annos de calculation, le computator conclude que le solution al question es 42.
Qumran

**Qumran**, o plus precisemente: **Kirbet Qumran** es un complexo de ruinas antique sur le ripas nord-occidental dem Mar Morte, in cuje proximitates esseva discoperite del anno 1947 a 1956, deceun grottos in le quales se trovava plure manuscriptos, devenite pois famose como le rolos del Mar Morte o Textos de Qumran. 

Le manuscriptos representa, forsan, le restos de un bibliotheca del secta judaic de essenos que debe haber habite su centro in un monasterio a Kirbet Qumran ab le 2e seculo aEC usqu le 1e seculo EC. Le textos de Qumran son manuscriptos biblic (p. ex. Isaia), commentarios p. ex. a Habacuc), partes de apocryphos o pseudoepigraphos. E supertoto es importante scriptos como le si-dicite: "Regula del Secta", hymnos, le "Regula del Guerra", etc. pro poter melio comprender le Judaismo del tempores de Jesus.

Un altere hypothese dice que iste bibliotheca non pertineva al Essenos ma esseva solmente un repositorio secrete pro proteger le litteratura judaic del incursiones estranie.

## Vide etiam
* http://www.ibiblio.org/expo/deadsea.scrolls.exhibit/intro.html
Recreation

* Collectionismo
* Intertenimento
* Jocos
** Jocos infantil
** Joco de rolo (JdR, RPG, Role-playing game)
* Sport
* Vacantias 
* Viages
Ro (lingua)

**Ro** es le nomine de un del linguas auxiliar nominate apriori, illo esseva un del linguas philosophic, il le qual le prime litteras de un parola indica a qual categoria de signification illo pertene. E.g. "bofoc" significa rubie, "bofod" significa orange, e "bofof" significa jalne. Ro moriva tosto depois le morte de su inventor, Edward Powell Foster.

## Specimen
Abze radap av el in suda, ace rokab eco sugem, ace rajda ec kep, ace va eco, uz in suda asi in buba. 

## Bibliographia
* Foster, Edward Powell (1853-1937). *Ro.* Cincinnati: 1908 (8 p.) 
* Foster, Edward P. *Ro, an international language based on the classification of ideas.* Cincinnati: The Ro Company, 1910 (39 p.)
* Foster, Edward P. *Ru ro, outline of the universal language.* Marietta, Ohio: World-Speech Press, 1913 (96 p.) 
* Foster, Edward P. *Dictionary of Ro the world language.* Marietta, Ohio: World-Speech Press, 1919 (72 p.)
* Foster, Edward P. *Roap, English key to Ro* Waverly, West Virginia: Ro Language Society, 1921 (32 p.)
* Foster, Edward P. *Alphabet of ideas, or dictionary of Ro the world language.* Waverly, West Virginia: Roia, 1928 (160 p.) PM 8751.F5 
* Foster, Edward P. *Ro-Latin-English vocabularium dictionary.* Waverly, West Virginia: Roia, 1931 PM 8751.F31 
* Foster, Edward P. *English-Ro dictionary.* Waverly: Ro Language Society, 1932 (64 p.)
Romanal

**Romanal** es un lingua artificial facite per Alfred Michaux in 1909 e representate in 1912. Romanal essayava combinar le internationalitate e latinitate del Interlingua de Peano (Latino sine Flexione) con un structura regular similar a lo del Esperanto.

## Creation
Le autor de Romanal esseva un membro del Academia pro Interlingua, le qual fomentava le uso del latino existente in le linguas vivente como le base pro le extraction de un vocabulario international. Como Peano ille adoptava le orthographia e le pronunciation del latino classic, ma assi como face le esperanto ille usava un littera al fin del parola pro indicar le substantivos, le adjectivos, le verbos, et cetera. Le nomines proprie de personas etiam debeva acquirer iste termination: per exemplo, America deveniva "Americe". Romanal etiam usava suffixos, como in Esperanto, pro le derivation de parolas nove attachabile a qualque radice existente.

## Specimenes
Le Patre Nostre:
 Patro nostri,
 qui est en cieles,
 sanctificat estas nomine tui,
 advenias regne tui,
 fias volite tui,
 sicut en ciele, et en terre.
 Il pane nostri quotidiani das ad nos hodie,
 et dimittas nostri debites,
 sicut et nus dimitta debitantos nostri,
 et ne nos inducas in tentatione,
 sed liberas nos ex male. 

"Nos consideran sicut evidenti isti verites que omni homos estan creati pro vivar equali".
:-- *ab: "Samples of Constructed Languages", One Language for the World, Mario Pei. 1958.*

Motto: "Li Meliori lingue auxiliari est ille quel possan facilim comprendar li americanos del norde et illos del sude."

Numeros: uni, dui, tri, quadri, quinti, sexti, septi, octi, noni, deci

## Referentias
* Boningue, A. M. *Romanal - metode de international lingue.* Boulogne-sur-Mer: Boningue, 1909
Ric Berger

Prof. **Ric Berger** (16 de augusto 1894 – 4 de augusto 1984) esseva un professor switze de designo, decoration e historia del arte. 

In le etate de 18 annos ille se interessava per linguas universal como esperantista ardente. Esseva durante 20 annos redactor del magazin "Cosmoglotta", editate per le Occidental-Union e esseva responsabile pro le cambio del nomine ab occidental a interlingue. 

Desde januario 1959 usque decembre 1963 secretario general del UMI e simultaneemente redactor del magazin "Currero". Autor de plus que 20 libros de arte e monumentos historic in Switza, un abundantia de quadernos thematic in interlingua, specialmente super le historia del linguas universal auxiliar. Ille editava 1966 – 1983 le "Revista de Interlingua" (cessate con su morte), in total plus que 6.000 paginas inviate a 60 paises, e manuales in multe linguas. Rememoration in "Currero" n° 78/1984.
Real Character and Philosophical Language

**Real Character and Philosophical Language** esseva un lingua auxiliar international de typo a priori create per le episcopo John Wilkins in 1668.

## Ligamine externe
* http://reliant.teknowledge.com/Wilkins/ - le obra original complete de Wilkins es disponibile hic.